CELEX: 32003R1981
Language: da
Date: 2003-10-21 00:00:00
Title: Kommissionens forordning (EF) nr. 1981/2003 af 21. oktober 2003 om gennemførelse af Europa-Parlamentets og Rådets forordning (EF) nr. 1177/2003 om EF-statistikker over indkomstforhold og levevilkår (EU-SILC) for så vidt angår feltarbejdsaspekterne og imputationsprocedurerne (EØS-relevant tekst.)

Avis juridique important

|

32003R1981

Kommissionens forordning (EF) nr. 1981/2003 af 21. oktober 2003 om gennemførelse af Europa-Parlamentets og Rådets forordning (EF) nr. 1177/2003 om EF-statistikker over indkomstforhold og levevilkår (EU-SILC) for så vidt angår feltarbejdsaspekterne og imputationsprocedurerne (EØS-relevant tekst.)  

EU-Tidende nr. L 298 af 17/11/2003 s. 0023 - 0028

Kommissionens forordning (EF) nr. 1981/2003af 21. oktober 2003om gennemførelse af Europa-Parlamentets og Rådets forordning (EF) nr. 1177/2003 om EF-statistikker over indkomstforhold og levevilkår (EU-SILC) for så vidt angår feltarbejdsaspekterne og imputationsprocedurerne(EØS-relevant tekst)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Europa-Parlamentets og Rådets forordning (EF) nr. 1177/2003 af 16. juni 2003 om EF-statistikker over indkomstforhold og levevilkår (EU-SILC)(1), særlig artikel 15, stk. 2, litra e), ogud fra følgende betragtninger:(1) Med forordning (EF) nr. 1177/2003 er der fastlagt en fælles ramme for en systematisk udarbejdelse af EF-statistikker over indkomstforhold og levevilkår omfattende sammenlignelige og aktuelle tværsnits- og tidsseriedata om indkomstforhold og om omfanget og sammensætningen af fattigdom og social udstødelse på nationalt plan og EU-plan.(2) I henhold til artikel 15, stk. 2, litra e), i forordning (EF) nr. 1177/2003 er gennemførelsesforanstaltninger nødvendige for at harmonisere metoder og definitioner vedrørende feltarbejdsaspekterne og imputationsprocedurerne.(3) Foranstaltningerne i denne forordning er i overensstemmelse med udtalelse fra Udvalget for det Statistiske Program -UDSTEDT FØLGENDE FORORDNING:Artikel 1Feltarbejdsaspekterne, herunder husstands- og personidentifikationsnumrene, bestemmelserne og retningslinjerne for substitution og imputationsprocedurerne er fastsat i bilaget.Artikel 2Denne forordning træder i kraft på tyvendedagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 21. oktober 2003.På Kommissionens vegnePedro Solbes MiraMedlem af Kommissionen(1) EUT L 165 af 3.7.2003, s. 1.BILAG1. DEFINITIONERI forbindelse med tidsseriekomponenten af EU-SILC forstås i denne forordning ved:a) "oprindelig stikprøve": stikprøven af husstande eller personer på det tidspunkt, hvor den udvælges med henblik på anvendelse i EU-SILCb) "stikprøvepersoner": alle eller en del af medlemmerne af husstandene i den oprindelige stikprøve over en bestemt alderc) "aldersgrænse for stikprøvepersoner":Hvis der anvendes et firårspanel, må denne nedre aldersgrænse ikke være over 14 år. I lande med et firårspanel, hvor der anvendes en stikprøve af adresser eller husstande, er samtlige husstandsmedlemmer på 14 år og derover i den oprindelige stikprøve stikprøvepersoner. I lande med et firårspanel, hvor der anvendes en stikprøve af personer, skal der udvælges mindst én sådan person pr. husstand.Ovennævnte nedre aldersgrænse sættes lavere, hvis der er tale om en længere varighed af panelet. Hvis panelvarigheden overstiger 8 år, er medlemmer i alle aldre i den oprindelige stikprøve stikprøvepersoner, og børn født af stikprøvekvinder, mens moderen indgår i panelet, optages som stikprøvepersonerd) "stikprøvehusstand": en husstand, i hvilken der bor mindst én stikprøveperson. En stikprøvehusstand indgår i EU-SILC med henblik på indsamling eller udarbejdelse af detaljerede oplysninger, når den indeholder mindst én stikprøveperson på 16 år eller derovere) "samboer" (personer uden for stikprøven): alle medlemmer af en stikprøvehusstand ud over dem, der efter definitionen ovenfor er stikprøvepersonerf) "nuværende husstandsmedlemmer": medlemmer af husstanden på tidspunktet for dataindsamlingen eller -bearbejdningen. Betingelserne for, at en person kan klassificeres som husstandsmedlem, er fastsat i bilag I i Kommissionens forordning (EF) nr. 1980/2003(1) om definitioner og ajourførte definitionerg) "tidligere husstandsmedlem": en person, der ikke er et nuværende husstandsmedlem, og som ikke blev registreret som et husstandsmedlem i husstanden i den foregående runde, men som boede i husstanden i mindst tre måneder i indkomstreferenceperiodenh) "komplet husstand":En stikprøvehusstand er komplet (hel), hvis den forbliver som én husstand uden at danne en ny husstand og uden at forsvinde, selv om der kan have været ændringer i husstandens sammensætning i forhold til den foregående runde som følge af dødsfald, husstandsmedlemmers flytning eller samboers udtræden af husstanden, tilgang af husstandsmedlemmer eller fødsleri) "oprindelig husstand/udskilt husstand":En stikprøvehusstand fra runde x betragtes som "udskilt", hvis dens stikprøvepersoner fra runde x i runde x + 1 bor i mere end én privat husstand inden for de nationale områder, der indgår i målpopulationen.Når der har fundet en udskilning sted, defineres én (og kun én) af de husstande, der er resultatet af udskilningen, som den "oprindelige" husstand, mens en eller flere af de øvrige betegnes som "udskilte" husstande.Sondringen mellem "oprindelige" og "udskilte" husstande foretages som følger:- Hvis en stikprøveperson fra runde x stadig bor på samme adresse som i sidste runde, defineres dennes husstand som den "oprindelige" husstand. Alle stikprøvepersoner, der er flyttet, danner en eller flere "udskilte" husstande.- Hvis ingen stikprøveperson bor på adressen fra sidste runde, betragtes den husstand, hvor den stikprøveperson bor, der i sidste runde havde det laveste personnummer i registeret, som den oprindelige husstand. Hvis denne person ikke længere er i live eller ikke længere bor i en privat husstand inden for målpopulationens nationale område, betragtes den husstand, hvor den stikprøveperson bor, der har det laveste personnummer, som den oprindelige husstandj) "sammenlægning": stikprøvepersoner fra forskellige stikprøvehusstande fra den foregående runde, der slår sig sammen og danner en ny husstand.I forbindelse med tværsnits- og tidsseriekomponenten af EU-SILC forstås ved:k) "personnummer": det nummer, som personen fik i "husstandsregisteret", den første gang vedkommende blev registreret som husstandsmedlem. I tværsnitskomponenten og i nye husstande i tidsseriekomponenten bør det svare til personens linjeposition i "husstandsregisteret".2. IDENTIFIKATIONSNUMRE FOR PERSONER OG HUSSTANDE2.1. Husstandsidentifikationsnummer1. I tværsnitskomponenten er husstandens faste identifikationsnummer (id) et løbenummer.2. I tidsseriekomponenten består husstandsidentifikationsnummeret (id) af husstandsnummeret og udskilningsnummeret. Husstandsnummeret er et løbenummer.3. Udskilningsnummeret for den første runde har altid værdien "00".Hvis husstanden forbliver komplet, beholder den husstandsnummeret og udskilningsnummeret fra den ene runde til den næste.Hvis der sker en udskilning, beholder den oprindelige husstand husstandsnummeret og udskilningsnummeret fra den ene runde til den næste. De øvrige husstande, dvs. de udskilte husstande, beholder samme husstandsnummer, men tildeles det næste ledige unikke udskilningsløbenummer.Hvis to stikprøvehusstande er slået sammen, og hvis den nye husstand stadig er på den tidligere adresse, beholder den det husstandsnummer og det udskilningsnummer, som den husstand, som var på adressen i den tidligere runde, havde. Hvis den nye husstand er på en ny adresse, anvendes det husstandsnummer og udskilningsnummer, der tilhører den husstand, hvori den stikprøveperson bor, der nu har det laveste personnummer i "husstandsregisteret".2.2. Personidentifikationsnummeret1. I tværsnits- og tidsseriekomponenterne består personidentifikationsnummeret af husstands-id og personnummeret.2. I tidsseriekomponenten konstrueres personnummeret for eventuelle nye personer i husstanden ved at lægge en til det højeste personnummer, der er anvendt for alle undersøgelsesårene, og til husstands-id.3. I tidsseriekomponenten er husstands-id "husstandsidentifikationsnummeret" tilhørende den husstand, hvor personen først optræder i panelet.4. I tidsseriekomponenten forbliver person-id det samme i hele den periode, personen indgår i undersøgelsen.3. OPLYSNINGER, DER SKAL INDSAMLES1. I den oprindelige husstand skal der indsamles alle de oplysninger, der kræves for nuværende husstandsmedlemmer, de grundlæggende oplysninger for tidligere husstandsmedlemmer og desuden de grundlæggende oplysninger om husstandsmedlemmer i den tidligere runde, som ikke længere er husstandsmedlemmer.2. I den udskilte husstand skal der kun indsamles alle de oplysninger, der kræves for nuværende husstandsmedlemmer.3. Alle de oplysninger, der kræves for nuværende husstandsmedlemmer, de grundlæggende oplysninger for tidligere husstandsmedlemmer og desuden de grundlæggende oplysninger om husstandsmedlemmer i den tidligere runde, som ikke længere er husstandsmedlemmer, er fastsat i Kommissionens forordning (EF) nr. 1983/2003(2) i listen over primære målvariabler.4. Hvis en stikprøveperson indgår i undersøgelsen i mere end et år, skal der indsamles oplysninger om, hvorvidt personen forblev på samme adresse eller flyttede til en anden adresse fra det ene år til det næste.4. BESVARELSE AF HUSSTANDSSPØRGESKEMAET1. Et eller flere medlemmer af husstanden skal ved et interview give oplysninger om hele husstanden og generelle oplysninger om hvert husstandsmedlem. Husstandsrespondenten udvælges efter følgende prioritering:- 1. prioritet: den person, der er ansvarlig for boligen- 2. prioritet: det husstandsmedlem på 16 år eller derover, som er bedst egnet til at give oplysninger.2. I anden og de følgende runder af tidsseriekomponenten af EU-SILC udvælges husstandsrespondenten efter følgende prioritering:- 1. prioritet: husstandsrespondenten fra sidste runde- 2. prioritet: en stikprøveperson på 16 år eller derover, idet den person, der er ansvarlig for boligen, eller som er bedst egnet til at give oplysninger, foretrækkes- 3. prioritet: en ikke-stikprøveperson på 16 år eller derover.5. STIKPRØVEGENNEMFØRELSE1. Hver medlemsstat skal anvende procedurer, der er egnet til at maksimere besvarelsesprocenterne i overensstemmelse med medlemsstatens egen bedste praksis. Hvis der gennemføres interviewundersøgelser, skal der foretages mindst tre opkald, før en husstand eller en person anses for ikke at svare, medmindre der er afgørende grunde til, at dette ikke kan ske (f.eks. afvisning af at medvirke, forhold, der bringer interviewerens sikkerhed i fare, osv.).2. EU-SILC skal baseres på udvælgelse og gennemførelse af en stikprøve med tilfældig udvælgelse. I princippet skal de enheder, der undersøges, være præcis de samme enheder som dem, der udvælges til dette formål i henhold til stikprøveplanen, dvs. at de ikke skal substitueres af andre enheder.3. Der skal føres rapporter over resultatet for hver husstand og person, der er udvalgt til stikprøven, idet der sondres mellem i) kriterieopfyldende enheder, der er blevet undersøgt, ii) kriterieopfyldende enheder, der ikke er blevet undersøgt, iii) udvalgte enheder, der ikke anses for at opfylde undersøgelsens kriterier, iv) enheder, der ikke er undersøgt, fordi status vedrørende kriterieopfyldelse ikke kunne fastslås. Det skal i rapporten anføres, hvilke grunde der er til, at kriterieopfyldende enheder ikke er blevet undersøgt, og i det mindste de vigtigste kategorier skal anføres, f.eks. ingen kontakt, afslag, ikke mulighed for at indgå i besvarelse (f.eks. på grund af sygdom). Forholdene i forbindelse med enheder, der ikke findes at opfylde kriterierne, eller hvor kriterieopfyldelsen er usikker, skal også registreres.4. Der anvendes i så begrænset omfang som muligt stedfortrædere i forbindelse med variablerne for personlig indkomst og for de variabler, der kræves for mindst ét husstandsmedlem på 16 år eller derover.5. I tværsnitskomponenten og i det første år af hvert panel i tidsseriekomponenten kan der anvendes kontrolleret substitution, men kun hvis besvarelsesprocenten falder til under 60 og et af følgende forhold gør sig gældende:- adressen ikke kontaktet, fordi den ikke kan lokaliseres, eller der ikke er adgang til den- adressen kontaktet, men interviewet ikke gennemført, fordi husstanden ikke ønsker at medvirke, hele husstanden midlertidigt er væk, eller husstanden ikke er i stand til at svare.Der må ikke anvendes substitution ved anden og følgende runde af et panel i tidsseriekomponenten.Der skal anvendes procedurer for at sikre, at substitutionsprocessen kontrolleres i videst muligt omfang. Det indbefatter anvendelsen af en stikprøveplan, som sikrer, at substitutter udvælges således, at de nøje svarer til de substituerede enheder med hensyn til vigtige karakteristika. Der må kun anvendes substitutioner, hvis der er blevet gjort en særlig indsats for at overtale husstande, der har givet afslag, og hvis der er blevet foretaget systematiske henvendelser til andre ikke-respondenter. En husstand må ikke substitueres af en anden husstand, der ikke indgår i stikprøven, på samme adresse.6. VARIGHED AF OG TIDSPUNKT FOR UNDERSØGELSEN1. Intervallet mellem udgangen af indkomstreferenceperioden og tidspunktet for interviewet med den pågældende respondent bør så vidt muligt højst være 8 måneder. Det gælder både husstands- og personstikprøver, og uanset om referenceperioden er fastsat i kalenderdage for hele stikprøven eller som en glidende referenceperiode, der fastsættes ud fra tidspunktet for interviewet for husstanden eller personen.2. Uanset punkt 1 må intervallet mellem udgangen af indkomstreferenceperioden og tidspunktet for interviewet vedrørende løbende variabler højst være 12 måneder, hvis indkomstvariablerne hentes fra registre.3. Hvis alle data indsamles ved hjælp af interview i marken, og hvis der anvendes en fast indkomstreferenceperiode, skal den samlede varighed af dataindsamlingen vedrørende stikprøven så vidt muligt højst være 4 måneder.4. Hvis dataene indsamles gennem interview i marken under anvendelse af en glidende indkomstreferenceperiode, og hvis feltarbejdet varer mere end 3 måneder, fordeles den samlede årlige stikprøve tilnærmelsesvis ligeligt mellem feltarbejdsmånederne. I så fald må den samlede varighed af feltarbejdet for tværsnitskomponenten og hver runde af tidsseriekomponenten ikke overstige 12 måneder.5. For tidsseriekomponentens vedkommende skal intervallet mellem indsamlingen eller bearbejdningen af dataene for en given enhed (husstand eller person) fra den ene runde til den næste være så tæt på 12 måneder som muligt.7. IMPUTATIONSPROCEDURER7.1. Typer af manglende data1. Fejl i forbindelse med dækning og stikprøveudvælgelse: opstår f.eks., når enheder i målpopulationen ikke er repræsenteret i stikprøvebasis, eller hvis der er en skævhed i udvælgelsessandsynligheden for enhederne, eller hvis der er andre fejl i forbindelse med stikprøveudvælgelsen.2. Manglende svar fra enheden: manglende oplysninger om hele enheder (husstande og/eller personer), der er udvalgt til stikprøven.3. Delvis manglende svar fra enheden: vedrører den situation, hvor nogle, men ikke alle husstandsmedlemmer, der opfylder kriterierne og er udvalgt til individuelt interview, er blevet undersøgt.4. Manglende svar vedrørende en post: vedrører den situation, hvor en stikprøveenhed er blevet undersøgt, men hvor ikke alle krævede oplysninger er blevet indhentet.7.2. Karakteristiske træk ved en imputationsprocedureTo strategier (eventuelt i kombination med hinanden) kan anvendes på dataene:- Imputation: Manglende oplysninger genereres på grundlag af statistiske relationer inden for datasættet.- Modellering: Der anvendes relationer og oplysninger, der ligger uden for datasættet.Ved den procedure, der anvendes på dataene, bør variationen og korrelationen mellem variablerne bibeholdes. Der bør foretrækkes metoder, hvori indgår "fejlkomponenter" i de imputerede værdier, frem for de procedurer, hvor der blot imputeres en forudsagt værdi.Der bør anvendes metoder, hvor der tages hensyn til korrelationsstrukturen (eller andre kendetegn ved den fælles distribution af variablerne), frem for marginalmetoden eller univariantmetoden.(1) Se side 1 i denne EUT.(2) Se side 34 i denne EUT.